**Popor bogat şi oropsit**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iată-mă din nou ajuns la cap de drum

Când iarăşi am ales conducători de top…

Plin de speranţe, doar gândul mi-l sugrum

Că mă îndeamnă iar securea să îngrop.

Prea mult am fost supus de-a lor minciună,

Iar vise ce-am avut demult s-au ofilit!

Nici nu mai ştiu de vremea va fi bună

Şi nu voi fi din nou acelaşi surghiunit!

Că mi-au vândut şi sufletul din mine

De am ramas să umblu tot prin glod şi spini!

Prin alte ţări s-au reclădit destine…

Doar eu mi-am rătăcit copiii prin străini.

Iar cei pe care-n frunte i-am ales,

Atâţia ani m-au amăgit şi oropsit.

Cu vorbe dulci m-au mituit ades

De parc-am fost un neam beteag şi de găsit!

Nici hunii n-au adus atâtea rele…

De zici că nu s-ar trage din acest popor!

Mi-au pus în cârcă datorii mai grele

Şi m-au lăsat uitat cu gâtul sub topor.

Dar poate fi-vor unii mai de treabă

Ce încă n-au uitat de unde au plecat

Şi n-or lăsa tot neamul ca o gloabă

Să stea în şant mereu cu gâtul aplecat!